|  |
| --- |
| **UURIMISTÖÖ JÄTKUTAOTLUSE KAASKIRI KOOSKÕLASTUSE SAAMISEKS TARTU ÜLIKOOLI INIMUURINGUTE EETIKA KOMITEELT** |

**1. PROJEKTI NIMETUS**

Riigikaitse alase inimressursi kompleksuuring Kaitseväes

**2. VASTUTAV UURIJA**

ees- ja perekonnanimi: Kadri Kallip
töökoht: Kaitseväe Akadeemia
töökoha aadress: Riia 12, Tartu 51013

**3. EETIKAKOMITEE POOLT VÄLJASTATUD KOOSKÕLASTUSTE NUMBRID**

Tartu Ülikooli inimuuringute eetika komitee luba nr 271/T-7 (19.06.2017).

Tartu Ülikooli inimuuringute eetika komitee luba nr 281/M-14 (16.04.2018).

Tartu Ülikooli inimuuringute eetika komitee luba nr 300/M-22 (20.01.2020).

Tartu Ülikooli inimuuringute eetika komitee luba nr 302/M-27 (16.03.2020).

Tartu Ülikooli inimuuringute eetika komitee luba nr 307/M-20 (20.04.2020).

Tartu Ülikooli inimuuringute eetika komitee luba nr 319/M-12 (15.06.2020).

Tartu Ülikooli inimuuringute eetika komitee luba nr 323/M-22 (21.09.2020).

Tartu Ülikooli inimuuringute eetika komitee luba nr 327/M-13 (19.10.2020).

Tartu Ülikooli inimuuringute eetika komitee luba nr 332/M-26 (21.12.2020).

Tartu Ülikooli inimuuringute eetika komitee luba nr 340/M-20 (19.04.2021).

Tartu Ülikooli inimuuringute eetika komitee luba nr 352/M-18 (15.11.2021).

Tartu Ülikooli inimuuringute eetika komitee luba nr 356/M-20 (20.12.2021).

Tartu Ülikooli inimuuringute eetika komitee luba nr 364/M-17 (16.05.2022).

Tartu Ülikooli inimuuringute eetika komitee luba nr 384/M-23 (20.11.2023).

Tartu Ülikooli inimuuringute eetika komitee luba nr 387/M-9 (19.02.2024).

**4. TEHTAVA MUUDATUSE SELGITUS**

Riigikaitse alase inimressursi kompleksuuring on igal aastal ajateenijate ja reservväelaste seas läbiviidav uuring. Ajateenijate küsitlus toimub igal aastal kahel korral teenistuse jooksul - teenistuse alguses ja lõpus. Reservväelaste küsitlused viiakse läbi suurõppuste (nt Kevadtorm, SIIL jne) ja lisaõppekogunemiste (nt OKAS jne) raames. Käesoleva muudatuse sisuks on suurõppuste ankeet, mida on plaanis kasutada edaspidi suurõppustele kutsutute küsitlemisel. Reservväelaste seas uuringu läbiviimisel ei ole metodoloogilisi muudatusi vahepeal toimunud. Reservväelaste küsitlusi viiakse läbi veebi teel pärast õppuse toimumist, et vastajal oleks võimalik küsitlusele vastata endale sobival ajal.

Reservväelastele mõeldud suurõppuste ankeet koosneb nii püsiosa kui ka muutuva osa küsimustest. Põhiosa sisaldab küsimusi sotsiaal-demograafiliste andmete, hoiakute, motivatsiooni ning õppekogunemise osas antud hinnangute ja tagasiside kohta. Muutuva osa teemad määratletakse enne õppuse toimumist ning seal käsitletakse kaitseväe jaoks kõige aktuaalsemaid teemasid. Põhiosa küsimusi esitatakse igas välkõppuse küsitlusankeedis, et tagada uuringu järjepidevus ja aegread. Muutuvateks osadeks on nii üksusi puudutav info (erinevatele õppustele kutsutakse kas reservväelasi ja/või kaitseliitlasi) kui ka üks kord või ajalise korduvusega uuringusse lisatud aktuaalsed uurimisteemad.

Kui varasemalt oleme esitanud jätkutaotlusi kindlate õppuste osas, siis õppekogunemiste mahu suurenemisega soovime edaspidi kasutada üldisemalt suur- ja välkõppuste jaoks erinevaid ankeete, kus sisuliselt oleks tegemist sarnaste ankeetidega, kuid välkõppuste ankeedid on mahult lühemad. Reservväelaste seas läbiviidud ankeetküsitlused kooskõlastasime viimati 2022. aastal, mil toimus suurõppus SIIL (364/M-17) ning 2024. aastal seoses välkõppuse ankeediga (387/M-9).

Suurõppuste ankeedi muudatused on tingitud eelkõige kolmest põhjusest: 1) vastajate jaoks täitmise sõbralikumaks muutmine (nt lohisevate sõnastuste korrigeerimine, avatud küsimuste vähendamine, avatud küsimuste vähendamine); 2) küsimuste ajakohastamine; 3) Kaitseväe ja Kaitseliidu kui tellija ja/või õppuste korraldajate poolsetest täpsustustest.

Suurõppuste ankeet

*Muudatused püsiosas*

Sissejuhatavas tekstis esitatakse edaspidi info ka eetikakomitee loa numbri osas. Loa number on plaanis esitada nii välk- kui suurõppuste ankeetides. Kuna osalejate ja mitteosalejate ankeedid on sisult eri mahukusega, siis

**Küsimusi 11 ja 12** on muudetud vastaja jaoks loogilisemaks ja seega on välja võetud vastusevariant „Üldse mitte“. **Küsimust 18** on ajakohastatud, kus välkõppuste ankeedis kasutatakse terminit „lisaõppekogunemine“ ning suurõppuste ankeedis „õppus“. Kuna suurõppuste ankeeti on plaanis kasutada erinevate õppuste raames, siis on **küsimuses 31** välja võetud viide konkreetsele õppusele.

Kvalitatiivsest tööandjate uuringust selgus, et tööandjad toetavad reservväelasi väga erinevas mahus ja erinevate meetmetega. Sealjuures on ka ilmnenud, et tööandjate suhtumine õppekogunemisel osalemisse mõjutab oluliselt reservväelase osalemist õppekogunemisel. Sellest tulenevalt on oluline ka kvantitatiivselt uurida, kuidas tööandjad oma reservväelastest töötajaid rahaliselt toetavad ja kuidas see mõjutab õppusel osalemist, mistõttu lisati uued **küsimused 32 ja 33.**

Kuna Kaitsevägi soovib, et tulevikus toimuks sõdurite, jao- ja rühmaülemate vahel parem ja toimivam suhtlus, siis sellest tulenevalt on ankeeti lisatud uued küsimused (**küsimused 34 kuni 38).**

**Küsimust 39 ja 62** on ajakohastatud ja muudetud vastaja jaoks vähem koormavamaks. **Küsimust 41** küsitakse edaspidi ainult välkõppuste ankeetides.

Mitme küsimuse puhul on vastajatel võimalik lisada ka oma täiendavaid kommentaare vastusevariandi „*Muu, palun kirjutage….*“ all. Siiski on senine kogemus näidanud, et eri küsitluste puhul ei ole see vajalik ja ankeetide vähem koormavaks muutmiseks on asjakohane need vastusevariandid hoopis maatriksitest eemaldada. Sellest tulenevalt on edaspidi küsida **küsimustes 40 ja 42** vastusevarianti „*Muu, palun kirjutage….*“ ainult siis, kui see on asjakohane. **Küsimust 42** on muudetud vastajate jaoks selgemaks, mistõttu lisati mõiste „õppekogunemise“ ette „käesolev“. Käesolev muudatus puudutab nii välk- kui ka suurõppuste ankeete.

**Küsimusi 43 ja 44** korrigeeriti ja mõiste „lisaõppekogunemine“ asendati mõistega „õppekogunemine“. **Küsimust 45** ajakohastati ja muudeti küsimust nii, et vastajad saaksid välja tuua ka positiivseid aspekte, mitte ainult negatiivseid.

Seni on suurõppuste ankeetides vanuse osas esitatud vanusevahemikud, kuid vahepeal on selgunud, et osade õppuste puhul oleks vaja vanuse osas küsida avatud küsimusena, siis sellest tulenevalt on lisatud vanuse osas kaks versiooni **(küsimus 61a ja b).** Vastavalt vajadusele kasutatakse edaspidi suurõppuste ankeetides vanuse kohta küsimisel vanusevahemikke (**küsimus 61a**) või esitatakse küsimus avatud küsimusena (**küsimus 61b**).

**Küsimust 73** on ajakohastatud ning muudetud vastaja jaoks vähem koormavamaks. Nimelt koondati esimene ja teine vastusevariant kokku, sest Naiskodukaitse on organisatsiooniliselt Kaitseliidu alluvuses ning sellega oli võimalik küsimustiku mahtu ka vähendada. Lisaks küsitakse küsimust edaspidi kõikidelt vastajatelt.

*Muudatused muutuvas osas*

Ankeedis on uue küsimusena sisse toodud **küsimus 5,** mis lisati selleks, et filtreerida välja need õppusel osalejad, kes tervislikel või perekondlikel põhjustel osalesid õppusel ainult 1 või 2 päeva ja kelle tagasisidet õppusele ei ole mõistlik arvestada.

**Küsimust 16** on ajakohastatud ja muudetud vastaja jaoks selgemaks ning loogilisemaks.

**Küsimused 19** **ja 31** kuuluvad edaspidi ainult muutuva osa alla ja neid küsimusi esitatakse ainult siis, kui need on asjakohased.

Reservväelastelt ja kaitseliitlastelt uuritakse ka vajadusel hinnanguid Eesti kaitseväe/Kaitseliidu osas **(küsimus 27 b).** Sealjuures on küsimust täpsustatud, et edaspidi oleks võimalik küsimuse kaudu uurida hinnanguid ka Eesti kaitseväe kohta**.** Lisaks on ankeeti lisatud küsimuse uus versioon **(küsimus 27 a)**, mis on koostatud iga-aastase Kaitseministeeriumi tellitud avaliku arvamuse uuringu „Avalik arvamus ja riigikaitse“ põhjal. Kuna sõjaajal kuuluksid õppusel osalenud reservväelased Kaitseliidu koosseisu, on küsimus lisatud selleks, et uurida õppusel osalenute taju ja arusaamist Kaitseliidu ülesannetest ja rollist ühiskonnas. Andmeid on võimalik võrrelda ka avaliku arvamuse uuringu andmetega. Õppuste eripärasid arvesse võttes kasutatakse eri õppustel küsimuse eri versioone.

**Küsimust 50** täiendati, sest varasemate uuringute vabad vastused on viidanud, et üks põhjus, miks õppekogunemisele ei tulda on ka seotud negatiivse kogemusega ajateenistuse ja/või õppekogunemisega.

Kuna igal suurõppusel ei viida läbi kehalise võimete kontrolltesti, siis **küsimust 53** küsitakse nendel õppustel, kus seda testi teostatakse. Sellest tulenevalt on tegemist muutuva osa küsimusega. **Küsimust 55** küsitakse edaspidi vaid nendel õppustel, kus see on asjakohane.

\*\*\*

Ankeet koos eristatud täiendustega on lisatud jätkutaotluse lisasse, kus punases kirjas on tähistatud igasugused muudatused ning siniselt on välja toodud muudetud teksti algne versioon. Et ankeedist saaks parema ülevaate, siis ei ole ankeedis eristatud ka püsiosa küsimusi, vaid välja on toodud ainult muutuva osa küsimused, kus küsimuse ette on lisatud märge [muutuv osa]. Ka on ühes ankeedis esitatud nii osalejatele kui ka mitteosalejatele mõeldud küsimused. Selleks, et paremini eristada, kellele on küsimus suunatud, siis on küsimuse ette lisatud [kõigilt], kui küsimust küsitakse kõigilt, [osalejatelt], kui küsimust küsitakse ainult osalejatelt ja [mitteosalejatelt], kui küsimust küsitakse ainult mitteosalejatelt.

**5. ESITATUD DOKUMENTIDE NIMEKIRI**

1. Jätkutaotluse avaldus
2. Lisa 1. Välkõppuse ankeet

**6. KIRJA SAATJA ANDMED**

ees- ja perekonnanimi: Kadri Kallip
aadress: Kaitseväe Akadeemia, Riia 12, Tartu 51013
telefoninumber: 717 6267 e-post: kadri.kallip@mil.ee

kontakt-postiaadress: Kaitseväe Akadeemia, Riia 12, Tartu 51013
allkiri: allkirjastatud digitaalselt